भारतीय महिला क्रिकेट टीम
भारतीय महिला क्रिकेट टीम (अंग्रेज़ी: India women's national cricket team) जो विमन इन ब्लू के नाम से भी जानी जाती है। टीम, अंतरराष्ट्रीय महिला क्रिकेट में भारत का प्रतिनिधित्व करती है। टीम का संचालन बीसीसीआई करता है। भारतीय महिला क्रिकेट टीम ने पहला टेस्ट क्रिकेट मैच ३१ अक्तूबर १९७६ को बैंगलोर में वेस्टइंडीज महिला क्रिकेट टीम के खिलाफ खेला था जबकि पहला एक दिवसीय अंतर्राष्ट्रीय १ जनवरी १९७८ को कलकत्ता में इंग्लैंड महिला क्रिकेट टीम के खिलाफ खेला था और पहला ट्वेन्टी-ट्वेन्टी मैच ५ अगस्त २००६ को डर्बी में इंग्लैंड के खिलाफ खेला था।